Kameel – ‘n Engelsman maak ‘n plan – Kameel se gebabbel
On Oktober 16, 2019 By KameelIn Die Lewe
In al die jare wat ons in die Voëlnes bly was hier duiwe in die tuin. Hulle het so nou en dan op die dek se reling gaan sit en ‘n paar blertse gemaak… maar niks om oor huistoe te skryf nie. Dié winter het hulle egter besluit dis die lekkerste sitplek om die wêreld te bekyk, te gesels, te baklei en vry. Met die gevolg dat die dek soos ‘n publieke toilet begin lyk het. Ons het hulle verjaag deur aan die vensters te klop, maar mettertyd het hulle so mak geword dat jy tot by hulle moes loop om hulle weg te kry. Verlede week sien ek die mop staan hare omhoog teen die dek se reling. Ek vra Ken daarna, en moet hoor dis sy “scarecrow” om die duiwe te verjaag. Wel, tot dusvêr werk dit goed. Wie sê net ‘n boer maak ‘n plan!!!
Kameel – Andries
18 gedagtes oor “Kameel – ‘n Engelsman maak ‘n plan”
Ek sien die trappe is nie meer rooi nie, het jy dit stilletjies in die nag gaan verf?
Oktober 16, 2019 om 11:09 vm	 Antwoord
O jy weet nie van die wonderwerk nie. Lees my vorige blog dan sal jy verstaan. Dit was nie Grim nie hoor!!! 😂😂😋
Oktober 16, 2019 om 11:11 vm	 Antwoord
Ek het gaan lees
Oktober 16, 2019 om 11:17 vm
ñ Man met ñ plan. Dalk moet jy die mop-man klere aantrek.xxx
Oktober 16, 2019 om 3:00 nm	 Antwoord
Oooooo dankie Una, jy herhinder my nounet Ken se hemp se knope moet vasgewerk word… skoon vergeet. Een man om na te kyk is genoeg… daardie mopman moet maar vir eers nakend bly.
Oktober 16, 2019 om 3:09 nm	 Antwoord
Nie almal kan spog met ń nakende man op die stoep nie.😅
Oktober 16, 2019 om 3:31 nm
Wens net hy het meer lyf gehad. Die mannetjie is maar stokkiesrig… maar het hy vir jou ‘n mop hare 😂😂😋😋
Oktober 16, 2019 om 5:42 nm
Terwyl die mop daar staan, moet jy hom sommer die eintlike gebruik daarvan ook aanleer – my man het voorheen nogal die mop oulik bestuur, maar nou is sy rug glo te seer 🤔
Oktober 16, 2019 om 5:07 nm	 Antwoord
Ek kan met dankbaarheid sê hy bestuur hom al oor ‘n jaar. Volgens hom het die huishulp die dek met seep gewas 🙄
Oktober 16, 2019 om 5:41 nm	 Antwoord
Mooi man. Ek hou van mans wat hulleself kan handig maak in die huis. Alhoewel – dit veroorsaak ook probleme, want myne sal heeldag lank skottelgoed was as ek hom nie keer nie en dan het hy mos hierdie mode om alles te bêre “want ‘n ding het ‘n plek”. Nie noodwendig altyd op die plek waar ek sommige goed sal gaan soek nie.
Oktober 16, 2019 om 5:46 nm
Ek sit nou hier en giggel. Ek was skottelgoed in aand (het timer op ons geyser, dus net warmwater in oggend en dan weer vanaf vyfuur) en Ken pak dit die volgende oggend weg. Darem op hulle plek. Ek is dankbaar daaroor maar hy vat lekker oor vandat hy afgetree het, en die huis was altyd myne… maar nie meer nie.
Oktober 16, 2019 om 6:02 nm
O my jitte, ek gaan dit moet probeer.
Oktober 17, 2019 om 2:05 vm	 Antwoord
Sovêr werk dit baie goed.
Oktober 17, 2019 om 7:36 vm	 Antwoord
Goeie plan on die duiwe te verwilder. Ek oek iets vir katte wat my tuin as toilet gebruik en Trompe rasend maak omdat hy hul nie kan jaag nie want hy sal sommer die kat se huis inhol ook.
Oktober 17, 2019 om 8:46 vm	 Antwoord
Daar het ek nie vir jou raad nie. Behalwe kalmeerpille vir Trompie 😊
Oktober 17, 2019 om 9:21 vm	 Antwoord
Haha, sal beslis dit vir die dr noem as hy weer blaasstene kry. (hopelik nooit weer nie) HY kry antihistamien vir sy krappery wat hom nogal kalmeer.
Oktober 18, 2019 om 10:23 vm
Ek sien in hierdie skrywe is jy darem meer positief oor die Ingelse 🙂
Oktober 30, 2019 om 10:05 nm	 Antwoord
😂😂😂😂 Jip ek is oor die algemeen baie lief vir hulle.
Oktober 31, 2019 om 8:18 vm	 Antwoord